Մեր նախնիները կենդանիների կերպարներով պատկերում էին ոչ միայն արևը, լուսինն ու կայծակը, այլև ողջ աստղազարդ երկինքը կամ տիեզերքը: Գեղամա բազմաթիվ պատկերախմբեր ունեն իրենց աստղային զուգորդները, որոնք հավաստում են միակերպ կամ զանազանակերպ կենդանիների լուսատու լինելու հանգամանքը: «Ճերմակ քոլոզով քուրդը,- ասում է հանելուկը,- մի սուրու (հոտ) ոչխար կուշտը, զօր գիշեր աշխրքին կաշե»: Այստեղ ոչխարները պատկերվում են իբրև լուսատուներ, իսկ քուրդը (հովիվը)՝ իբրև լուսին: